قبل كم يوم كنت اتعشى مع الشباب ويوم جا طاري الحلى قالولي ان هرفي مسوي حمله اعلانيه للتشيز كيك الجديد الي عندهم وقالو انهم متفقين مع شركة حلويات امريكه تسويه لهم 
 المهم اننا رحنا لهرفي بعد العشا وحلينا عندهم 
  
 اول مادخلنا من الباب لقينا بوستر طولي مرتين ههههه فيه اربع نكهات الساده, الفراوله , الاوريو والسنكرز  فقررنا اننا نجربهن كلهن لكن للاسف ماكان عندهم بذاك الوقت الا الساده والفراوله  
 طلبنا وبدينا بالافتراس 
  
 لذة التشيز كيك كانت بعكس ماكنت متوقع من مطعم للوجيات السريعه وميزه الكرست المكون من بسكوت مشبع بالحليب بدل عن الباي كرست الي تعودنا عليه اما خفته كانت لاتوصف  لدرجة اني شكيت للحضه انه دايت تشيز كيك لكن فيه نقطه خلتنا نواجه صعبوات جولوجيه باكله  
 لانهم كانو توهم مطلعينه من الفريز   
  
 تقيمي لتشيز كيكهم 9/10